CELEX: 32019D0896
Language: et
Date: 2019-05-28 00:00:00
Title: Komisjoni rakendusotsus (EL) 2019/896, 28. mai 2019, millega muudetakse rakendusotsust (EL) 2019/450 seoses Euroopa hindamisdokumentidega, mis käsitlevad järgmist: sise-vaheseinakomplektid mittekandvatele seintele, katuste mehaaniliselt kinnitatavate elastsete hüdroisolatsioonikihtide süsteemid, õhukesed metallist komposiitlehed, elastsed mikroõõneskerad betoonisegudesse, terrasside kinnituskomplektid ja plastist kattekihiga isekandvad poolläbipaistvad katusekattekomplektid (EMPs kohaldatav tekst)

29.5.2019   
               
               
                  ET
               
               
                  Euroopa Liidu Teataja
               
               
                  L 142/69
               
            
         KOMISJONI RAKENDUSOTSUS (EL) 2019/896,
         28. mai 2019,
         millega muudetakse rakendusotsust (EL) 2019/450 seoses Euroopa hindamisdokumentidega, mis käsitlevad järgmist: sise-vaheseinakomplektid mittekandvatele seintele, katuste mehaaniliselt kinnitatavate elastsete hüdroisolatsioonikihtide süsteemid, õhukesed metallist komposiitlehed, elastsed mikroõõneskerad betoonisegudesse, terrasside kinnituskomplektid ja plastist kattekihiga isekandvad poolläbipaistvad katusekattekomplektid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ (1), eriti selle artiklit 22,
         ning arvestades järgmist:
         
                     (1)
                  
                  
                     Vastavalt määrusele (EL) nr 305/2011 peavad tehnilise hindamise asutused Euroopa hindamisdokumentidega hõlmatud ehitustoodete põhiomaduste toimivuse hindamisel lähtuma sellistest Euroopa hindamisdokumentides esitatud meetoditest ja kriteeriumidest, mille viited on avaldatud Euroopa Liidu Teatajas.
                  
               
                     (2)
                  
                  
                     Tootjad on esitanud mitu Euroopa tehnilise hindamise taotlust, mille alusel tehnilise hindamise asutuste organisatsioon on vastavalt määruse (EL) nr 305/2011 artiklile 19 koostanud ja vastu võtnud mitu Euroopa hindamisdokumenti.
                  
               
                     (3)
                  
                  
                     Euroopa hindamisdokumendid käsitlevad sise-vaheseinakomplekte mittekandvatele seintele, katuste mehaaniliselt kinnitatavate elastsete hüdroisolatsioonikihtide süsteeme, õhukesi metallist komposiitlehti, elastseid mikroõõneskerasid betoonisegudesse, terrasside kinnituskomplekte ja plastist kattekihiga isekandvaid poolläbipaistvaid katusekattekomplekte. Euroopa hindamisdokument sisaldab ehitustoote üldist kirjeldust, toote selliste põhiomaduste loetelu, mis on asjakohased tootja poolt ette nähtud toote kavandatud kasutusotstarbe puhul ning milles tootja ja tehnilise hindamise asutuste organisatsioon on kokku leppinud, samuti ehitustoote kõnealuste põhiomadustega seotud toimivuse hindamismeetodeid ja -kriteeriumeid.
                  
               
                     (4)
                  
                  
                     Kui Euroopa hindamisdokumendid, mis käsitlevad sise-vaheseinakomplekte mittekandvatele seintele, katuste mehaaniliselt kinnitatavate elastsete hüdroisolatsioonikihtide süsteeme ja plastist kattekihiga isekandvaid poolläbipaistvaid katusekattekomplekte, on välja antud vastavate varem kasutatud Euroopa tehnilise hindamise suuniste asendamiseks, siis õhukesi metallist komposiitlehti, elastseid mikroõõneskerasid betoonisegudesse ja terrasside kinnituskomplekte käsitlevad Euroopa hindamisdokumendid põhinevad üksnes üksikute tootjate esitatud Euroopa tehnilise hindamise taotlustel.
                  
               
                     (5)
                  
                  
                     Komisjon on hinnanud, kas tehnilise hindamise asutuste organisatsiooni koostatud Euroopa hindamisdokumendid täidavad määruse (EL) nr 305/2011 I lisas ehitistele esitatud põhinõudeid.
                  
               
                     (6)
                  
                  
                     Tehnilise hindamise asutuste organisatsiooni koostatud Euroopa hindamisdokumendid täidavad määruse (EL) nr 305/2011 I lisas ehitistele esitatud põhinõudeid, kuna neisse on nõuetekohaselt inkorporeeritud käesoleva otsuse põhjenduses 3 loetletud elemendid. Seepärast on asjakohane avaldada viide nendele Euroopa hindamisdokumentidele Euroopa Liidu Teatajas,
                  
               
                     (7)
                  
                  
                     Euroopa hindamisdokumentide loetelu on avaldatud komisjoni rakendusotsuses (EL) 2019/450 (2). Selguse huvides tuleks sellesse loetellu lisada viited uutele Euroopa hindamisdokumentidele.
                  
               
                     (8)
                  
                  
                     Seepärast tuleks rakendusotsust (EL) 2019/450 vastavalt muuta.
                  
               
                     (9)
                  
                  
                     Selleks, et Euroopa hindamisdokumenti saaks kasutada võimalikult kiiresti, peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2019/450 lisa muudetakse vastavalt käesoleva otsuse lisale.
         
         
            Artikkel 2
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 28. mai 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 88, 4.4.2011, lk 5.
         
            (2)  Komisjoni 19. märtsi 2019. aasta rakendusotsus (EL) 2019/450 Euroopa Parlamendi ja nõukogu määruse (EL) nr 305/2011 toetuseks koostatud ehitustoodete Euroopa hindamisdokumentide avaldamise kohta (ELT L 77, 20.3.2019, lk 78).
      
      
         
            LISA
            Rakendusotsuse (EL) 2019/450 lisasse lisatakse järgmised read:
            
                        „030351-00-0402
                     
                     
                        Katuste mehaaniliselt kinnitatavate elastsete hüdroisolatsioonikihtide süsteemid
                        (asendab tehnilise kirjelduse „ETAG 006“)
                     
                  
                        210005-00-0505
                     
                     
                        Sise-vaheseinakomplektid mittekandvatele seintele
                        (asendab tehnilise kirjelduse „ETAG 003“)
                     
                  
                        210046-00-1201
                     
                     
                        Õhukesed metallist komposiitlehed
                     
                  
                        220089-00-0401
                     
                     
                        Plastist kattekihiga isekandvad poolläbipaistvad katusekattekomplektid
                        (asendab tehnilise kirjelduse „ETAG 010“)
                     
                  
                        260017-00-0301
                     
                     
                        Elastsed mikroõõneskerad betoonisegudesse
                     
                  
                        331924-00-0602
                     
                     
                        Terrasside kinnituskomplektid“